የህንድ ባለሀብቶች በኢትዮጵያ የሚያከናውኑትን ኢንቨስትመንት እንዲያሳድጉ መንግስት ድጋፍ ያደርጋል – ጠ/ሚ ኃይለማርያም
 የህንድ ባለሀብቶች በኢትዮጵያ የሚያከናውኑት ኢንቨስትመንት እንዲያሳድጉ መንግስት ማንኛውንም ድጋፍ ያደርጋል አሉ ጠቅላይ ሚኒስትር ሀይለማርያም ደሳለኝ።ጠቅላይ ሚኒስትሩ ይህን ያሉት ትናንት ሲካሄድ በነበረው 9ኛው የህንድ የንግድ ፎረም ላይ ነው።ፎረሙ ከኢትዮጵያ ጋር ተሳስረን እናድጋለን በሚል መርህ የተከበረ ነው።ጠቅላይ ሚኒስትር ሀይለማርያም የውጭ ባለሀብቶችን ለማበረታታት መንግስት ፖሊሲዎቹን በየጊዜው እያሻሻለ ነው ያሉት ከሚሻሻሉት ህጎች አንዱ የታክስ ህጉ መሆኑን በማንሳት ነው።በቅርቡ ፊንጫ ስኳር ፋብሪካ በስራ ላይ እያሉ ህይዎታቸው ላለፉ 6 ህንዳውያንም ጠቅላይ ሚኒስትር ሀይለማርያም ሀዘናቸውን ገልጸዋል።በኢትዮጵያ የህንድ አምባሳደር ሳንጃን በበኩላቸው የህንድ ባለሀብቶች ተሳትፉ በኢትዮጵያ እያደገ መምጣቱን አንስተው በተለይ በማኒፋክቸሪንግ ዘርፍ ተጠናክሮ ይቀጥላል ነው ያሉት።በቅርቡ በስራ ላይ እያሉ ህይዎታቸው ያለፉ 6 ህንዳውያን ጉዳይም ረጅም ጊዜ ያስቆጠረውን የኢትዮጵያና የህንድ ግንኙነት አያበላሽም ብለዋል። (ኢዜአ)